Amerikas lidvāveres

Amerikas lidvāveres (Glaucomys) ir viena no vāveru dzimtas (Sciuridae) ģintīm, kas pieder pie lidvāveru cilts (Pteromyini). Tā ir vienīgā lidvāveru ģints, kas dzīvo Ziemeļamerikā. Apdzīvo teritorijas, sākot ar AļaskuADW: Glaucomys sabrinus: Information un beidzot ar Hondurasu.ADW: Glaucomys volans: Information Ģints sugām ir daudzas kopīgas īpašības ar Eirāzijas lidvāveru ģinti (Pteromys). 

Zinātniskais nosaukums Glaucomys atvasināts no grieķu valodas un "glaucos" nozīmē sudrabaini pelēks, "mys" nozīmē pele; "sudrabpelēkā pele". 

 Kopīgās īpašības 
Amerikas lidvāveres nemāk lidot, taču tās var planēt, izmantojot ādas kroku, kas savieno visas četras kājas un lēcienā izplešas kā izpletnis. Planējot no viena koka uz otru, tā spēj veikt arī dažādus akrobātiskus trikus: pagriezties, planēt pa apli vai spirāli un nolaisties tajā pašā vietā, no kuras startējusi. Lidvāvere spēj planēt pat 50 m tālu. Kad lidvāvere neplanē, ādas kroka ir savilkta, tādējādi tā netraucē kāpelēt pa kokiem. 

Amerikas lidvāveru ģintī ir divas sugas: dienvidlidvāvere (Glaucomys volans) un ziemeļlidvāvere (Glaucomys sabrinus). Ziemeļlidvāvere ir lielāka par dienvidlidvāveri, un tās apmatojums uz vēdera ir tumšs, bet tā tumšo matiņu gali ir balti. Dienvidlidvāveres ir mazākas un vēdera apmatojums ir pilnīgi balts.North American Mammals: Glaucomys volans 

 Sistemātika 
Amerikas lidvāveru ģints (Glaucomys)
 Dienvidlidvāvere (Glaucomys volans)
 Ziemeļlidvāvere (Glaucomys sabrinus)

 Galerija 

 Atsauces 

Kategorija:Lidvāveres